Diari Oficial de la Generalitat Valenciana


Sumari del DOGV 6909, del 23-11-2012 (2012/10727)

Notificació de la sentència dictada en el procediment ordinario número 930/2011.
--------------------------------------------------------------------------------

### Dades del document

Número de DOGV
:   6909

Data del DOGV
:   23-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10950


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el procediment ordinario número 930/2011. [2012/10964]  
Procediment ordinari 000930/2011-F   
De: Santander Consumer Establecimiento Financiero de Crédito, SA.  
Procurador: José Joaquín Pastor Abad.  
Contra: María Encarnación Muñoz Nevado i Juan Roig Virgen.  
Procurador/a: -  
Cèdula de notificació  
En el procediment de referència s'ha dictat la resolució que literalment diu així:   
«Sentència número 000036/2012  
Torrent, 6 de febrer de 2012   
Inmaculada Mas Sánchez, magistrada jutge del Jutjat de Primera Instància número 5 de Torrent (antic mixt 8), ha vist les presents actuacions de juí ordinari 000930/2011 seguides davant d'este Jutjat a instàncies de Santander Consumer Establecimiento Financiero de Crédito, SA, representat per José Joaquín Pastor Abad, contra María Encarnación Muñoz Nevado i Juan Roig Virgen, declarats en rebel·lia, sobre la reclamació d'una quantitat.  
  
Antecedents de fet  
Primer. Que per la procuradora mencionada i en la representació indicada, es va presentar demanda contra els indicats demandats, en la qual després d'al·legar els fets i fonaments de dret que va estimar d'aplicació sol·licitava que es dicte una sentència condemnant els demandats al pagament, a la part actora, de la suma reclamada que puja a 18.504,43 euros, interessos i pagament de costes   
Segon. Que admés a tràmit el procediment, es va traslladar la demanda a la part demandada, que no va comparéixer en temps i forma, i va ser declarada en rebel·lia.   
Tercer. Que va ser convocada la part personada a compareixença prèvia, en la qual i la ratificació de la demanda i la fixació de fets controvertits, es va proposar per l'actora, com a únic mitjà, la prova documental, i es van declarar les interlocutòries pendents per a sentència.   
Quart. En la tramitació d'este procediment s'han observat en l'essencial les formalitats legals vigents.   
  
Fonaments jurídics   
Primer. La situació de rebel·lia del demandat no suposa per se que els fets constitutius de la pretensió de l'actor siguen certs, i imposa al demandant l'obligació d'acreditar tals fets, de conformitat amb el principi de la càrrega de la prova establit en l'article 217 de la Llei d'Enjudiciament Civil; i igualment, encara que es demostren els fets constitutius de la pretensió, és necessari que les conseqüències jurídiques siguen les que dimanen dels fets acreditats, sense que la situació de rebel·lia supose que hagen de ser acceptades les establides per l'actor en la seua demanda. Però, per les mateixes raons, la rebel·lia de la part demandada condiciona el resultat probatori, atés que el precepte citat obliga el demandat a provar els fets impeditius i extintius de la seua pretensió.   
  
La part actora, de conformitat amb l'obligació imposada en l'article 217 de la Llei d'Enjudiciament Civil, ha acreditat, en virtut de la documental aportada juntament amb la demanda, que no ha sigut impugnada, atesa la situació de rebel·lia, que els demandats van celebrar un contracte mercantil de préstec per un import de 24.270 euros el 21 de gener de 2008, pel qual es comprometien a la devolució de la dita quantitat en 60 terminis, constant acreditat que han deixat d'abonar les quotes corresponents als venciments produïts des del mes de febrer de 2009, cosa que va donar lloc al tancament del compte per part de l'actora i va donar per vençut el préstec de forma anticipada, generant un saldo deutor a favor de l'actora de 18.504,43 euros, suma que correspon pagar als demandats, que es veurà incrementada amb els interessos moratoris pactats que s'han produït des de 26 de novembre de 2009, data de la liquidació del compte realitzada en la forma pactada en el contracte.  
  
Pel que s'ha exposat, procedix estimar íntegrament la demanda presentada per l'entitat Santander Consumer Establecimiento Financiero de Crédito, SA, i condemnar el demandat a pagar la quantitat de 18.504,43 euros, més els interessos moratoris pactats que s'han produït des que es va produir la liquidació en data 26 de novembre de 2009, de conformitat amb el que establixen els articles 1100 i següents del Codi Civil, sense que siga necessària la reclamació extrajudicial per a incórrer en mora al tractar-se d'un contracte mercantil.  
Segon. Quant a les costes meritades en el present procediment, de conformitat amb allò que s'ha preceptuat en l'article 394 de la Llei d'Enjudiciament Civil, és procedent la seua imposició al demandat, a l'haver-se estimat íntegrament la demanda.   
Vistos els preceptes legals citats i la resta d'aplicació general i pertinent   
  
Dispose  
Estime íntegrament la demanda interposada pel procurador José Joaquín Pastor Abad, en nom de Santander Consumer Establecimiento Financiero de Crédito, SA, contra María Encarnación Muñoz Nevado i Juan Roig Virgen, declarats en rebel·lia; i condemne els indicats demandats, que tan prompte com siga ferma la present resolució abonen conjunta i solidàriament, a l'actora, la suma de 18.504,43 euros, més els interessos pactats produïts des de la certificació del deute emés el 26 de novembre de 2009 fins al seu complet pagament, amb expressa condemna de les costes meritades en este procediment.   
  
Contra la present resolució es pot interposar un recurs d'apel·lació per a l'Audiència Provincial de València (art. 455 LECn). El recurs s'interposarà per mitjà d'un escrit presentat en este Jutjat en el termini de 20 dies hàbils comptadors des de l'endemà de la notificació. En la interposició, l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen. En aplicació de la disposició addicional quinze, introduïda per la Llei Orgànica del Poder Judicial, en la redacció donada a esta per la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, s'indica, a la part, la necessitat de la constitució d'un depòsit de 50 euros per a recórrer la resolució amb l'advertència d'inadmissió. Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors. La part recurrent haurà d'acreditar haver-lo constituït dins del termini concedit per a interposar-lo i aportar el justificant del seu ingrés en el compte que este Jutjat té obert en l'oficina de Banesto, sítia al carrer Sagra, número 2, 46317 de Torrent, telèfon 722 956 687 i fax 905 972 518 (codi d'entitat 0030 i d'oficina 3065), amb el número 4281 0000 02 CDEF JK. Els dígits CDEF identificaran el número concret del procediment en què es recórrega (així es posarà 0987 si es tracta del procediment número 987, 0014 si es tracta del procediment número 14, 0003 si es tracta del procediment número 3 i JK identificarà l'any (així 09 per a un procediment de 2009, 10 per a un procediment del 2010...). En cas de transferència, el número de compte del Banesto és el 0030/3065/91/6809915536; en observacions i perquè el dit ingrés arribe correctament, s'haurà de fer constar el número de compte del procediment de destinació dels diners: 4281 0000 02 CDEF JK, conforme s'ha indicat abans, i se substituiran les lletres pels dígits corresponents segons la forma explicada.  
  
Esta és la meua sentència, jutjant en esta instància, que pronuncie, mane i firme.»   
Publicació. L'anterior sentència ha sigut donada, llegida i publicada, per la magistrada jutgessa que la subscriu, mentres celebrava audiència pública en el dia de la data, amb la meua assistència. En done fe.   
I com a conseqüència del parador ignorat de Maria Encarnación Muñoz Nevado i Juan Roig Virgen, s'estén esta perquè servisca de cèdula de notificació.   
  
Torrent, 27 de juny de 2012.- El secretari: Javier García Bayo.